Te Juan,
ni̱ skuánducha‑dé onde̱ nuu̱ ñúꞌun téꞌé.
Te ni̱ jani‑de tu̱ꞌun jánducha jíín túꞌun nakani ini̱,
náva̱ꞌa sáꞌa Dios tu̱káꞌnu ini̱ nuu̱ kuáchi.
Te ni̱ cha̱koyo ta̱ká ña̱yɨvɨ ndáñúu̱ Judea,
jíín táká ña̱yɨvɨ ñúu̱ Jerusalén.
Te ni̱ skuánducha‑dé‑i ini̱ yu̱cha Jordán.
Te kánakani ndaa̱‑i kua̱chi‑i yúan.
Te saꞌma ní ñu̱ꞌun Juan ni̱ kuu ixi camello,
jíín ɨ́ɨn sánchi̱i ñii núꞌni̱ chi̱i‑de.
Te ni̱ yee‑dé ndɨkuáꞌyú jíín ndúxi yoko̱ yuku.
Te ni̱ jani‑de tu̱ꞌun:
Ichi yatá‑rí va̱i ɨɨn Iꞌa̱ kúñáꞌnu‑ga̱ vásá rúu̱,
ja̱ tú kúñáꞌnu‑ri̱ jukui̱ta ndee‑ri̱ te ndájí‑rí ñii yíꞌi ndija̱n‑yá,
áchí‑de.
Te ruu̱,
chi̱ jíín ndúcha skuánducha‑rí róó jínáꞌan‑ró,
ko Iꞌa̱‑ún,
chi̱ jíín Espíritu Santo skuánducha‑yá róó,
áchí Juan.
Te ni̱ kuu kɨvɨ̱.
Te Jesús,
ni̱ kenda‑ya̱ ñúu̱ Nazaret ndañúu̱ Galilea.
Te ni̱ janducha‑yá ni̱ sáꞌa Juan ini̱ yu̱cha Jordán.
Te ni̱ nana‑ni‑ya̱ iní nducha‑ún.
Te ni̱ jini̱‑ya̱ já ní nuña andɨ́vɨ́.
Te Espíritu ni̱ jungava sɨkɨ̱‑yá nátu̱ꞌun paloma.
Te ichi ándɨ́vɨ́ ní kenda ɨɨn tu̱ꞌun ni̱ kaꞌa̱n:
Máá‑ró kúu Se̱ꞌe‑ri̱,
te kúndáꞌú ini̱‑ri̱ róó.
Te kúsɨɨ̱ iní‑ri̱ jíín‑ró.
Achí.